**OBRAZLOŽENJE**

**Nacrta prijedloga**

**Odluke o izmjenama i dopunama Odluke o novčanoj pomoći za roditelja odgojitelja**

**I. PRAVNI TEMELJ**

Ovlaštenje Gradske skupštine Grada Zagreba za donošenje odluke o izmjenama Odluke o novčanoj pomoći za roditelja odgojitelja sadržano je u članku 41. točki 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 1/21 – pročišćeni tekst) kojim je propisano da Gradska skupština donosi odluke i druge opće akte kojima uređuje pitanja iz samoupravnog djelokruga Grada Zagreba.

**II. OCJENA STANJA, OSNOVNA PITANJA I SVRHA KOJA SE UREĐUJU ODLUKOM**

Novčana pomoć za roditelja odgojitelja pokazala je kvalitativni demografski uspjeh u smislu povećanja broja treće i četvrtorođene djece u Gradu Zagrebu za razdoblje. Kvantitativna analiza demografskog učinka nije mogla biti provedena jer objektivna usporedba s kontrolnom skupinom koja bi prikazala očekivano pad rodnosti bez mjere roditelj odgojitelj nije dostupna javnosti.

Izmjene mjere roditelj odgojitelj moraju biti usklađene s dugoročnim strateškim ciljevima Grada Zagreba i Republike Hrvatske za demografski oporavak. U vidu dugoročnih ciljeva povećanja rodnosti u Gradu Zagrebu, usklađivanja potreba tržišta rada s vrijednostima obitelji, usporavanja iseljavanja građana Grada Zagreba u inozemstvo te isticanja obitelji kao temelja modernog demokratskog društva, predlažu se Izmjene I dopune odluke o novčanoj pomoći za roditelja odgojitelja koje bi omogućile svim korisnicima mjere koji se za to odluče, rad na nepuno radno vrijeme do pola radnog vremena ili primanje drugog dohotka po bilo kojoj osnovi, uz ostvarenje prava na primitak umanjenog dijela novčane pomoći. Ovim bi se izmjenama omogućio povratak svih zainteresiranih korisnika na tržište rada, uz upis djece u redoviti program predškolskog odgoja i obrazovanja, od trenutka zasnivanja radnog odnosa. Nacrtom ove odluke predviđa se neto iznos isplate novčane pomoći nezaposlenom roditelju odgojitelju u neto iznosu od 4900 kn mjesečno, a zaposlenom na nepuno radno vrijeme do pola punog radnog vremena ili primatelju drugog dohotka po bilo kojoj osnovi u iznosu od 3100 kn mjesečno.

**III. SREDSTVA ZA PROVOĐENJE OVE ODLUKE**

Za provođenje predložene Odluke o izmjenama Odluke o novčanoj pomoći za roditelja odgojitelja sredstva su osigurana u Proračunu Grada Zagreba za 2021.

**IV. OBRAZLOŽENJE ODREDABA PRIJEDLOGA ODLUKE**

**Člankom 1.** propisuje se da se u Odluci o novčanoj pomoći za roditelja odgojitelja (Službeni glasnik Grada Zagreba 10/18 i 20/21) u članku 3. stavku 1. alineja 1. mijenja se i glasi: "- koji je nezaposlen u vrijeme podnošenja zahtjeva i dalje neprekidno dok prima novčanu pomoć i čija djeca nisu upisana u redovni program predškolskog odgoja i obrazovanja;" Iza alineje 1. dodaje se nova alineja 2. koja glasi:"- koji je zaposlen u nepunom radnom vremenu najviše do pola punog radnog vremena ili prima drugi dohodak po bilo kojoj osnovi, u skladu s odredbama Zakona o porezu na dohodak (Narodne novine 115/16, 106/18, 121/19, 32/20 i 138/20);".Dosadašnje alineje 2. do 6. postaju alineje 3. do 7.

Dosadašnja alineja 6. koja je sada alineja 7. briše se.

**Člankom 2.** propisuje se da se u članku 4. stavku 1. alineja 2. briše se.

**Člankom 3.** propisuje se da se u članku 5. stavak 2. mijenja se i glasi:"Novčana pomoć se isplaćuje mjesečno, a iznosi 4.900,00 kuna netto za korisnike novčane pomoći iz članka 3. stavka 1. alineja 1. i 3.100,00 kuna netto za korisnike novčane pomoći iz članka 3. stavka 1. alineja 2."

**Člankom 4**. propisuje da se u članku 7. stavku 1. u alineji 7. riječi "ili je obveznik plaćanja mirovinskog osiguranja" brišu se. U članku 7. stavku1. u alineji 9. iza riječi "odgojitelja" briše se točka i dodaju riječi "na puno radno vrijeme ili na nepuno radno vrijeme u trajanju najviše do pola punog radnog vremena."

**Člankom 5.** propisuje se da će seodluka objavit u Službenom glasniku Grada Zagreba, a stupa na snagu 01. siječnja 2022.